วอลุ่มเข้า ECL หนุนหุ้นพุ่ง 3 วันติด! นิวไฮรอบ 1 ปี ซื้อขาย 30 นาทีแรกเฉียด 60 ลบ.
วอลุ่มเข้า ECL หนุนหุ้นพุ่งแรง 3 วันติด! นิวไฮรอบ 1 ปี ซื้อขาย 30 นาทีแรกเฉียด 60 ลบ.
วอลุ่มเข้า ECL หนุนหุ้นพุ่งแรง 3 วันติด! นิวไฮรอบ 1 ปี ซื้อขาย 30 นาทีแรกเฉียด 60 ลบ.
16 ก.พ. 2564

ผู้สื่อข่าวรายงานว่า ราคาหุ้นบริษัท ตะวันออกพาณิชย์ลีสซิ่ง จำกัด (มหาชน) หรือ ECL ณ เวลา 10.32 น. ราคาอยู่ที่ 1.45 บาท บวก 0.07 บาท หรือ 5.07% สูงสุดที่ 1.50 บาท ต่ำสุดที่ 1.41 บาท มูลค่าซื้อขายที่ 59.89 ล้านบาท 
โดยราคาหุ้นปรับตัวขึ้นสูงสุดในรอบ 1 ปี 4 เดือน นับตั้งแต่ราคาหุ้นอยู่ที่ระดับ 1.47 บาท เมื่อวันที่ 21 ต.ค.2562

ทั้งนี้ ECL เป็นผู้ให้บริการสินเชื่อเช่าซื้อรถ โดยมุ่งเน้นรถยนต์มือสองประเภทรถยนต์นั่งส่วนบุคคล และรถตู้ รถกระบะ และอื่น ๆ สินเชื่อ car loan เป็นการให้บริการเงินกู้เพื่อเป็นเงินทุนหมุนเวียนแก่ผู้ประกอบการซื้อรถยนต์ นอกจากนี้ บริษัทยังมีการให้บริการหลังการขาย โดยการให้บริการรับต่อทะเบียนรถยนต์ กรมธรรม์ประกันภัย และ พ.ร.บ. คุ้มครองผู้ประสบภัยทางรถยนต์
สำหรับผลการดำเนินงานงวด 9 เดือนแรกของปี 2563 มีกำไรสุทธิที่ 34.65 ล้านบาท